Оқу ісінің меңгерушісі: Жармуханов А.К

Күні: 11.01.2017

Сынып: 6 «а», «ә»

Пәні: Қазақ тілі

**Сабақтың тақырыбы**: **Болымсыздық есімдігі. Көне түркі ескерткіштеріндегі есімдіктер**

**Сабақтың мақсаты:**

1. Болымсыздық есімдігі туралы түсінік беру, тапсырмалар орынддату арқылы тақырыпты меңгерту;

2. Оқушылардың тілін , ойын , сөздік қорын молайту, есте сақтау қабілеттерін дамыту.

3. Оқушыларды ұқыптылыққа, әдемі, таза жазуға баулу.

**Сабақтың түрі:** жаңа тақырып

**Сабақтың көрнекілігі:** суреттер, математикалық өлең-есептер.

**Сабақтың әдісі:** сұрақ – жауап.

**Пәнаралық байланыс:** математика, ана тілі.

**І. Ұйымдастыру кезеңі.**

1.Сәлемдесу.

2.Сыныптың тазалығына көңіл бөлу

3.Сабаққа зейіндерін аудару

**ІІ. Үй тапсырмасын тексеру**.

**1.**184-жаттығу. Төмендегі есімдіктерді қатыстырып, сөйлемдер құраңдар.

2.Белгісіздік есімдігі туралы түсінік айту.

**Сұрақтар.**

1.Есімдік дегеніміз не? Мысал келтір?

2.Жіктеу есімдігі дегеніміз не? Мысал келтір ? бір сөзді жіктеу

3.Сілтеу есімдігі дегеніміз не? Оларды ата? Сұрақтарын ата?

4.Сұрау есімдігі дегеніміз не? Оларды атау?

5.Өздік есімдігі дегеніміз не? Оларды ата?

6.Жалпылау есімдігі дегеніміз не? Оларды ата?

**ІІІ.Жаңа тақырып. Болымсыздық есімдігі. Көне түркі ескерткіштеріндегі есімдіктер**

|  |
| --- |
| Есімдіктің болымсыздық мағынаны білдіретін түрі **болымсыздық есімдігі** деп аталады.Болымсыздық есімдіктері мыналар: ешкім, ештеңе, ештеме, дәнеңе, дәнеме, ешқайсысы,ешқандай, ешбір, ешқашан, ешқайда, ешқайдан. |
| **Болымсыздық есімдіктері төмендегі сөз таптарының орнына жүреді**. |
| Ешкім, ешқайсысы, ештеңе,ештеме, дәнеңе, дәнеме есімдіктері **зат есім** орнына;  ешқандай, ешбір **сын есім** орнына, ешқашан, ешқайда, ешқайдан үстеу немесе мезгілдік,мекендік мағынаны білдіретін сөздердің орнына жұмсалады. |

**1.Өз білімдеріңді тексеріп көріңдер: Ешкім, ештеңе есімдіктерін септеңдер.**

**ІV. Оқулықпен жұмыс.**

**185-жаттығу**. Төмендегі сөйлемдерден болымсыздық есімдігін тауып, жасалу жолын анықтаңдар.

**186-жаттығу**. Есім сөздерді (зат есім,есімдік) тауып, морфологиялық талдау жасаңдар.

Өлшейді, ешкімнен сөздеріне фонетикалық талдау жасаңдар.

**187-жаттығу**. Жаттығудағы омонимдерді сөз табына талдап, мағынасын айқындаңдар.

**188-жаттығу**. Болымсыздық есімдіктерін тауып, тұлғасын анықтаңдар.

**V.Сабақты бекіту**

**Сұрақ-жауап:**

1.Болымсыздық есімдігі дегеніміз не?

2.Болымсыздық есімдіктерін атаңдар?

|  |  |
| --- | --- |
| **Пысықтау сұрақтары:** | **Мыалы:** |
| Болымсыздық есімдігі түбір тұлғада келеді? | еш ,дәнеңе, дәнеме, |
| Болымсыздық есімдігі туынды тұлғада келеді? | ешқайсысы,ешқандай, ешбір, ешқашан, ешқайда, ешқайдан, ешкім, |
| Болымсыздық есімдігі зат есім орнына жүреді? | Ешкім, ешқайсысы, ештеңе,ештеме, дәнеңе, дәнеме |
| Болымсыздық есімдігі сын есім орнына жүреді? | ешқандай, ешбір |
| Болымсыздық есімдігі үстеудің орнына жүреді? | ешқашан, ешқайда, ешқайдан |

**VІ.Үйге жұмыс.**

**189-жаттығу.**